EkBass/fiwiki-20250220-pages-articles huggingface dataset:
Manuel Antonion kansallispuisto

Manuel Antonion kansallispuisto on luonnonsuojelualue Costa Ricassa. Se sijaitsee Queposin eteläpuolella Puntarenasin maakunnassa Tyynenmeren rannikolla noin 60 kilometriä Costa Rican pääkaupungista San Josésta etelään. Puisto on perustettu vuonna 1972 ja siihen kuuluu 1 950 hehtaaria maata ja 55 000 hehtaaria merta. Manuel Antonion kansallispuisto on yksi maan suosituimmista kansallispuistoista. Siellä tavataan muun muassa apinoita, laiskiaisia ja puna-aroja. == Lähteet == == Aiheesta muualla == Luokka:Costa Rican kansallispuistot Luokka:Puntarenasin maakunta
Aune Somersalmi

Aune Franziska Somersalmi (oik. Salmio, alk. Sundell, ent. Karivirta, 19. tammikuuta 1902 – 26. elokuuta 1984 Helsinki)Aune Franziska Karivirta (Somersalmi) Billion Graves -palvelussa Viitattu 25.8.2016. oli suomalainen näyttelijä ja oopperalaulaja. Näyttelijänä hänet muistetaan ainoastaan ääniroolistaan elokuvassa Sampo (1959). ==Elämä ja ura== Aune Somersalmen vanhemmat olivat puuseppä Johan Adolf Somersalmi ja Amanda Fransiska Kourlaa. Aunen vanhemmat veljet Urho ja Yrjö Somersalmi olivat molemmat näyttelijöitä. Aune Somersalmi avioitui 1930 lääketieteen lisensiaatti Yrjö August Karivirran (1898–1943) kanssa. Puolison työn vuoksi pariskunta joutui seuraavina vuosina asumaan useilla paikkakunnilla. Avioliiton alkuvuosina Karivirta työskenteli 1930–1934 Valkjärven kunnanlääkärinä ja sen jälkeen Helsingissä yleisen sairaalan naistenklinikalla 1934–1936.Ilmi Havu: Matrikkeli sodissa kaatuneista Helsingin yliopiston opettajista ja oppilaista (1993), s. 37. (PDF). Helsingin yliopiston keskusarkisto. Viitattu 25.8.2016. Vuodesta 1936 Yrjö Karivirta toimi Tampereen synnytyslaitoksen alilääkärinä. Nuoruudessaan Aune Somersalmi opiskeli klassista laulua. Hän esiintyi helmikuussa 1935 Suomen Kansallisoopperassa esitetyssä teoksessa Czardasruhtinatar.Aune Somersalmi Encore. Suomen Kansallisoopperan esitystietokanta. Viitattu 25.8.2016. Veljiensä tapaan Aune toimi näyttelijänä. Hän esiintyi uransa aikana vain yhdessä elokuvassa Sampo (1959), jossa hänellä oli jälkiäänitetty äänirooli Louhena elokuvan suomalaisessa versiossa.Sampo (1959) Elonet. Viitattu 25.8.2016. Elokuva valmistui neuvostosliittolais-suomalaisena yhteistuotantona ja sen ohjasi Aleksandr Ptuško. Elokuvan pääosassa Väinämöisenä nähtiin Aunen veli Urho Somersalmi. Vanhuudenpäiviään Somersalmi vietti 1970-luvulla Näyttelijöiden Vanhuudenkotisäätiön ylläpitämässä Thalian torpassa.Thalian Torppa 1970-luku – 1972 (sivuston kuvassa 1972-2.jpg yhdessä Valli Raidan ja Fanni Halosen kanssa). Thalia-säätiö. Viitattu 25.8.2016. Hän kuoli Helsingissä 82-vuotiaana ja hänet haudattiin Hietaniemen hautausmaalle. ==Perhe== Aune Somersalmi oli aviossa kaksi kertaa. Ensimmäisestä avioliitosta Yrjö Karivirran kanssa hänellä oli kaksi lasta (tyttö ja poika). Yrjö Karivirta toimi sotien aikana rintamalla ja kenttäsairaaloissa lääkintämajurina. Hän palveli talvisodassa Kaislahdessa, Summan lohkolla sekä Viipurinlahdella. Jatkosodassa Karivirta oli sotasairaaloiden päällikkölääkäri. Somersalmen ensimmäinen avioliitto päättyi lokakuussa 1943 aviomiehen kuoltua sodassa saamiinsa vammoihin Helsingissä. Hän solmi vuonna 1945 toisen avioliiton ministeri ja liikemies Toivo Salmion (1882–1973) kanssa.Kuka kukin on (Aikalaiskirja) 1954, s. 753. (Runeberg.org) == Lähteet == Luokka:Suomalaiset näyttelijät Luokka:Suomalaiset oopperalaulajat Luokka:Vuonna 1902 syntyneet Luokka:Vuonna 1984 kuolleet
Isla del Tigre

Isla del Tigre tai Isla el Tigre on Hondurasille kuuluva vulkaaninen tulivuorisaari Tyynessä valtameressä Fonsecanlahdella Vallen hallintoalueella Amapalan kunnassa. Sitä ei pidetä aktiivisena. Tulivuori on kartiomainen ja kauniiksi mainittu, ja sen korkeus on 783 metriä merenpinnasta. Saari on aikoinaan ollut merirosvojen pakopaikka. Nykyään se palvelee muun muassa turistikohteena. == Lähteet == Luokka:Hondurasin saaret
Zamak

Zamak tai samakki on sinkin metalliseos, joka sisältää seosmetalleina enimmäkseen alumiinia, magnesiumia ja kuparia. Samakkiseokset ovat kevyitä verrattuna esimerkiksi teräksiin ja niitä käytetään erilaisten esineiden kuten ovenkahvojen ja moottorien osien valmistamiseen valamalla ja työstämällä. Seokset ovat huokoisia joten murtolujuus ja kulutuksenkesto eivät yllä terästen tasolle. Väri vaihtelee hopeanharmaasta kuparinvivahteiseen, jolloin seosta voidaan käyttää myös koriste-esineisiin. Samakkiesineitä voidaan päällystää esimerkiksi kromilla, kuparilla tai hopealla, mutta myös alumiinilla. Pinta voidaan käsitellä myös jollain titaaninitridin johdoksella tavoiteltaessa kestävähköä sävypintaa. == Katso myös == * Luettelo metalliseoksista Luokka:Metalliseokset
Braulio Carrillon kansallispuisto

Braulio Carrillon kansallispuisto on luonnonsuojelualue Costa Ricassa. Se sijaitsee 20 kilometriä koilliseen Costa Rican pääkaupungista San Josésta. Puistoon kuuluu osia Heredian, Cartagon, Limónin ja San Josén maakunnista. Puiston maisemat ovat jylhät, siellä on vuoria, kanjoneita, sammuneita tulivuoria ja jokia. Kansallispuisto perustettiin vuonna 1978. Alueella on havaittu 550 lintu-, 169 nisäkäs- ja 123 matelijalajia. == Lähteet == Luokka:Costa Rican kansallispuistot Luokka:Cartagon maakunta Luokka:Heredian maakunta Luokka:Limónin maakunta Luokka:San Josén maakunta
Maki (1944)

Maki () oli Keisarillisen Japanin laivaston vuonna 1944 valmistunut Matsu- luokan hävittäjä toisessa maailmansodassa. == Valmistus == Alus tilattiin vuoden 1944 hankinnoissa Maizurun laivastontelakalta, missä köli laskettiin 19. helmikuuta 1944. Alus laskettiin vesille 10. kesäkuuta ja otettiin palvelukseen kaksi kuukautta myöhemmin 10. elokuuta.Milanovich 2024 s. 102 == Palvelus == Se poistettiin alusluettelosta 5. lokakuuta 1945. Alus kuljetti 1. joulukuuta alkaen kotiutettavia joukkoja Japaniin. Alus luovutettiin 14. elokuuta 1947 Singaporessa sotakorvauksena Britannialle, joka romutti sen. == Lähteet == * * * * === Viitteet === Luokka:Matsu-luokan hävittäjät Luokka:Japanilaiset toisen maailmansodan hävittäjät
Kiri (1944)

Kiri () oli Keisarillisen Japanin laivaston vuonna 1944 valmistunut Matsu- luokan hävittäjä toisessa maailmansodassa. == Valmistus == Alus tilattiin vuoden 1944 hankinnoissa Yokosukan laivastontelakalta, missä köli laskettiin 1. helmikuuta 1944. Alus laskettiin vesille 27. toukokuuta ja otettiin palvelukseen kaksi kuukautta myöhemmin 14. elokuuta.Milanovich 2024 s. 102 == Palvelus == Alus poistettiin alusluettelosta 5. lokakuuta 1945. Se kuljetti 1. joulukuuta alkaen kotiutettavia joukkoja Japaniin. Alus luovutettiin 29. heinäkuuta 1947 Nakhodkassa sotakorvauksena Neuvostoliitolle, joka nimesi sen Vozeozdennyksi. Alus oli kesäkuussa 1949 maalilaivana nimellä TsL-25. Se nimettiin 3. lokakuuta 1957 PM-65:ksi ja poistettiin alusluettelosta 20. lokakuuta 1969. == Lähteet == * * * * === Viitteet === Luokka:Matsu-luokan hävittäjät Luokka:Japanilaiset toisen maailmansodan hävittäjät
Sugi (1944)

Sugi () oli Keisarillisen Japanin laivaston vuonna 1944 valmistunut Matsu- luokan hävittäjä toisessa maailmansodassa. == Valmistus == Alus tilattiin vuoden 1944 hankinnoissa Fujinagatan telakalta, missä köli laskettiin 25. helmikuuta 1944. Alus laskettiin vesille 3. heinäkuuta ja otettiin palvelukseen kaksi kuukautta myöhemmin 25. elokuuta.Milanovich 2024 s. 102 == Palvelus == Alus poistettiin alusluettelosta 5. lokakuuta 1945. Se kuljetti 1. joulukuuta alkaen kotiutettavia joukkoja Japaniin. Alus luovutettiin 31. heinäkuuta 1947 Shanghaissa sotakorvauksena Taiwanille, joka liitti sen laivastoonsa nimellä Huiyang. Alusta ei kuitenkaan koskaan otettu palvelukseen. Alus poistettiin 11. marraskuuta 1954 alusluettelosta ja romutettiin. == Lähteet == * * * * === Viitteet === Luokka:Matsu-luokan hävittäjät Luokka:Japanilaiset toisen maailmansodan hävittäjät Luokka:Fujinagatan telakka
Momi (1944)

Momi () oli Keisarillisen Japanin laivaston vuonna 1944 valmistunut Matsu- luokan hävittäjä toisessa maailmansodassa. == Valmistus == Alus tilattiin vuoden 1944 hankinnoissa Yokosukan laivastontelakalta, missä köli laskettiin 1. helmikuuta 1944. Alus laskettiin vesille 16. kesäkuuta ja otettiin palvelukseen kolme kuukautta myöhemmin 3. syyskuuta.Milanovich 2024 s. 102 == Palvelus == Alus upposi Yhdysvaltain laivaston lentokoneiden hyökkäyksessä 5. tammikuuta 1945 Manilanlahden suulta 20 merimailia lounaaseen ja poistettiin alusluettelosta 10. maaliskuuta 1945. == Lähteet == * * * * === Viitteet === Luokka:Matsu-luokan hävittäjät Luokka:Japanilaiset toisen maailmansodan hävittäjät
Erick Gutiérrez

Erick Gabriel Gutiérrez Galaviz (s. 15. kesäkuuta 1995 Ahome, Meksiko) on meksikolainen jalkapalloilija. Pelipaikaltaan hän on keskikenttäpelaaja. Gutiérrez edustaa alankomaalaista PSV Eindhovenia. == Seurajoukkueura == Gutiérrez on Meksikon Primera Divisiónissa pelaavan Pachucan kasvatti. Hän pelasi ensimmäisen Primera Divisiónin ottelunsa 27. lokakuuta 2013, kun Pachuca pelasi kotonaan maalittoman tasapelin Cruz Azulia vastaan. Gutiérrez oli voittamassa Clausura-mestaruutta vuonna 2016.Erick Gutiérrez Soccerway- sivustolla Hän siirtyi Alankomaihin vuonna 2018. == Maajoukkueura == Gutiérrez oli voittamassa CONCACAF-liiton alle 20-vuotiaiden mestaruutta Meksikon joukkueessa vuonna 2015. Vuonna 2016 hän oli mukana kesäolympialaisissa 2016 pelaten kaikissa Meksikon kolmessa ottelussa ja tehden neljä maalia Fidžiä vastaan. Meksikon A-maajoukkueessa Gutiérrez pelasi ensimmäisen kerran lokakuussa 2016. Ensimmäisen maaottelumaalinsa hän teki syyskuussa 2019 Yhdysvaltoja vastaan. == Saavutukset == Pachuca * Meksikon Primera División: Clausura 2016 Meksikon maajoukkue * Alle 20-vuotiaiden CONCACAF-mestaruus 2015 == Lähteet == Luokka:Meksikolaiset jalkapalloilijat Luokka:Vuonna 1995 syntyneet Luokka:Elävät henkilöt
Cabrales

Cabrales (espanjaksi queso de Cabrales) on espanjalainen Asturian alueella valmistettava sinihomejuusto. Cabrales-juustoa valmistetaan Asturian ruhtinaskunnan itäosissa Picos de Europa-vuorilla. Vuoret koostuvat kalkkikivestä ja niillä on runsaasti luolia, mikä on oleellista juuston valmistuksen kannalta. Luolia on käytetty juuston valmistuksen apuna 900-luvulta lähtien. Juustolla on ollut suojattu alkuperänimitys vuodesta 1981 lähtien. Cabrales valmistetaan tavallisesti lehmänmaidosta, mutta kausiluontoisesti siihen voidaan käyttää myös vuohen ja lampaanmaitoa. Maitoa saostettaessa maito lämmitetään 22–23 °C, mikä on huomattavasti matalampi lämpötila, kuin monien muiden sinihomejuustojen valmistuksessa käytetty lämpötila. Lopputuloksena on hyvin hapan juustomassa, joka murenee päästäen näin sinihomeen (Penicillium roqueforti) leviämään ilman muille juustoille tyypillisiä neulanpistoja. Juustomassa pilkotaan pieniksi kuutioiksi, jotka asetetaan lieriön muotoiseen muottiin. Juusto kuivatetaan ilman puristusta ja noin 48 tunnin jälkeen se peitellään karkealla suolalla. Juustoa pidetään huoneenlämmössä vielä noin kahden viikon ajan, jonka jälkeen juustot siirretään kypsymään lähistön luoliin. Kypsyminen kestää kolmisen kuukautta, minkä aikana juustoja käännellään, puhdistetaan ja pidetään kosteana. Home kasvaa vähitellen juustossa muodostaen epäsäännöllisiä raitoja. Home antaa juustolle sen voimakkaan pikantin maun, minkä lisäksi juuston makua on kuvailtu hasselpähkinäiseksi ja teräväksi metallisella jälkimaulla. Juusto nautitaan perinteisesti orujoviinan kera. ==Lähteet== ==Aiheesta muualla== * Luokka:Sinihomejuustot Luokka:Lehmänmaitojuustot Luokka:Espanjalaiset juustot
Rodolfo Pizarro

Rodolfo Gilbert Pizarro Thomas (s. 15. helmikuuta 1994 Tampico, Meksiko) on meksikolainen jalkapalloilija. Pelipaikaltaan hän on keskikenttäpelaaja. Pizarro edustaa Meksikon Primera Divisiónissa pelaavaa Pachucaa. == Seurajoukkueura == Pizarro on Pachucan kasvatti. Hän pelasi ensimmäisen Meksikon Primera Divisiónin ottelunsa 15. syyskuuta 2012, kun Pachuca voitti kotonaan Morelian 3–2. Pizarro oli voittamassa Clausura-mestaruutta vuonna 2016.Rodolfo Pizarro Soccerway-sivustolla == Maajoukkueura == Pizarro pelasi ensimmäisen A-maaottelunsa 30. tammikuuta 2014, kun Meksiko voitti ystävyysottelussa Etelä-Korean 4–0. Ensimmäisen kilpailullisen maaottelunsa hän pelasi 30. maaliskuuta 2016, kun Meksiko voitti kotonaan Kanadan 2–0 MM- kilpailujen 2018 karsinnoissa. Pizarro oli mukana kesäolympialaisissa 2016 pelaten kahdessa alkulohko-ottelussa ja tehden maalin 2–2-tasapeliin päättyneessä ottelussa Saksaa vastaan. == Saavutukset == Pachuca * Meksikon Primera División: Clausura 2016 == Lähteet == Luokka:Meksikolaiset jalkapalloilijat Luokka:Vuonna 1994 syntyneet Luokka:Elävät henkilöt
Holly Willoughby

Holly Marie Willoughby (s. 10. helmikuuta 1981 Brighton)Holly Willoughby Age. Holly Willoughby – Biography. on englantilainen tv-juontaja ja malli, joka tunnetaan parhaiten hänen työstään ITV-televisioverkossa. Hän on esiintynyt useissa televisio-ohjelmissa Phillip Schofieldin kanssa, kuten Dancing on Ice (2006–2011) ja This Morning (2009–). Hän on myös joukkueen kapteeni ITV2:n ohjelmassa Celebrity Juice (2008–) ja tällä hetkellä esittelee Surprise Surprise (2012–) ja Play to the Whistle (2015–), molemmat ITV:llä."Willoughby to present This Morning". == Yksityiselämä == Willoughbylla on lukihäiriö."Holly Willoughby tells Twitter followers who criticised spelling 'I'm dyslexic'". Hänen siskonsa Kelly, toimii myös tv-alalla.Mum’s the word, Holly Daily Mail, 22 November 2008 Vuonna 2008 Willoughbysta tuli suojelija hyväntekeväisyydessä Together for Short Lives. == Kirjailijana == * The Best Friends' Guide to Life (Fearne Cottonin kanssa, Vermilion, 2010) ISBN 9780091935405 * Truly Happy Baby (kesäkuu 2016) ==Lähteet== Luokka:Vuonna 1981 syntyneet Luokka:Englantilaiset tietokirjailijat Luokka:Elävät henkilöt
Turing Pharmaceuticals

Turing Pharmaceuticals on yhdysvaltalainen lääketeollisuuden yritys. Turingin toimitusjohtajana toimi Martin Shkreli. Helmikuussa 2015 perustetun Turingin pääkonttori sijaitsee New Yorkissa. Turing nousi julkisuuteen syksyllä 2016, kun yritys oli nostanut Daraprim-nimisen lääkkeen hintaa elokuussa 5000 prosentilla 13,5 dollarista tabletilta 750 dollariin tabletilta. Turingilla on kaksi myynnissä olevaa tuotetta: Daraprim ja Vecamyl. Yritys on nimetty tietokonepioneerin Alan Turingin mukaan. ==Aiheesta muualla== *Turing Pharmaceuticalsin kotisivut Luokka:Yhdysvaltalaiset lääkealan yritykset
Dityppipentoksidi

Dityppipentoksidi eli typpipentoksidi tai typpi(V)oksidi (N2O5) on typen oksideihin kuuluva epäorgaaninen yhdiste. Yhdiste on suhteellisen epästabiili, minkä vuoksi sille ei ole juuri käyttöä. ==Ominaisuudet== Huoneenlämpötilassa dityppipentoksidi on valkoista ja hygroskooppista kiteistä ainetta. Yhdiste on kiinteässä olomuodossa ioniyhdiste ja koostuu nitronium- (NO2+) ja nitraatti- ioneista (NO3-). Molekyyliyhdisteenä se esiintyy kaasumaisena, joksi se helposti sublimoituu noin 30 °C:n lämpötilassa. Aine ei ole erityisen stabiili ja saattaa hajota räjähdysmäisesti typpidioksidiksi ja hapeksi jo huoneenlämpötilassa. Yhdiste reagoi veden kanssa hydrolysoituen typpihapoksi ja sitä voidaan pitää typpihapon anhydridinä. Dityppipentoksidi on erittäin voimakas hapetin ja orgaanisen yhdisteet voivat syttyä palamaan sen vaikutuksesta. Yhdiste muodostaa stabiileja additiotuotteita eräiden yhdisteiden esimerkiksi booritrifluoridin kanssa.Michael Thiemann, Erich Scheibler & Karl Wilhelm Wiegand: Nitric Acid, Nitrous Acid, and Nitrogen Oxides, Ullmann's Encyclopedia of Industrial Chemistry, John Wiley & Sons, New York, 2000. Viitattu 25.8.2016 :N2O5 \+ H2O → 2 HNO3 ==Valmistus ja käyttö== Dityppipentoksidia voidaan valmistaa väkevästä typpihaposta fosforipentoksidin avulla matalissa lämpötiloissa. :4 HNO3 \+ P4O10 → 2 N2O5 \+ 4 HPO3 Dityppipentoksidia ja erityisesti sen additiotuotetta booritrifluoridin kanssa voidaan käyttää nitraavana reagenssina. ==Lähteet== Luokka:Oksidit Luokka:Typpiyhdisteet
Cheese Finger Brown

Cheese Finger Brown (oik. Pim Zwijnenburg, (25. toukokuuta 1970 – 24. tammikuuta 2020)Cheese Finger Brown Facebookissa Viitattu 6.2.2024 on Helsingissä asuva hollantilainen bluesmuusikko ja -lauluntekijä. == Musiikki == Cheese Finger Brown yhdistelee musiikissaan bluesia, countrya ja kitara- boogieta. Artistin tuotannossa kuuluu etenkin Pohjois-Mississippin hill country blues -muusikoiden kuten R. L. Burnsiden traditio sekä vaikutteita John Lee Hookerin, Captain Beefheartin ja Guy Clarkin kaltaisilta artisteilta. Cheese Finger Brown kuului myös alkuperäiseen Faarao Pirttikangas -yhtyeen kokoonpanoon. Faarao Pirttikangas versioi albumillaan Kaatopaikan Kuningas (Helmi Levyt, 2013) Cheese Finger Brownin julkaisemattoman kappaleen Keep Your Long Johns Dry suomeksi nimellä Pitkät aluskalsarit. 2000-luvun alkupuolella Pim teki kuvitusta ja sarjakuva-animaatioita kuvitteellisen ja loppuun palaneen country blues bändin historiasta. Yhtyeen nimi oli The Brown Boys from Cheeseabama, ja kuvat saivat inspiraatiota Robert Crumpin blueskuvituksista. Äänittäessä dialogia ja ääniä, Pim sai idean tehdä kappaleita osaksi juonikuvioita. Hän piti julisteita sisältävän näyttelyn nimeltä "The Gospel according to Cheese Finger Brown", jossa soi Cheese Finger Brownin musiikki ja myytiin CD-R levyjä. Vuonna 2016 Cheese Finger Brownin musiikkia julkaistiin ensimmäistä kertaa virallisesti, Humu Recordsin julkaistua Low-down People albumi. Levy oli uudelleen masteroitu kokoelma Cheese Finger Brownin kotiäänityksiä vuosien varrelta. Levy sai varsin myönteisiä arvioita ja radiosoittoa varsinkin Suomen rajojen ulkopuolella. == Julkaisut == === Albumit === * === Singlet === * ”Low-Down People” (2016) == Lähteet == == Aiheesta muualla == * Artisti levy-yhtiön sivuilla Luokka:Alankomaalaiset muusikot Luokka:Bluesmuusikot
All Good Everything

"All Good Everything" on suomalaisen rap-artisti Cheekin 17. elokuuta 2016 julkaisema single. "All Good Everything" nousi Suomen virallisella listalla suoraan singlelistan ja Striimatuimmat-listan ykköseksi viikolla 34/2016 pudoten molemmilla listoilla ykköspaikalta seuraavalla viikolla. Latauslistalla kappale aloitti 8. sijalla viikolla 33/2016 ja nousi ykköseksi seuraavalla viikolla pitäen ykkössijaa hallussaan kahden viikon ajan. Radiosoittolistalla "All Good Everything" aloitti 41. sijalla viikolla 33/2016, mikä jäi myös kappaleen korkeimmaksi sijoitukseksi. == Lähteet == Luokka:Cheekin kappaleet Luokka:Vuoden 2016 kappaleet
Hinoki (1944)

Hinoki () oli Keisarillisen Japanin laivaston vuonna 1944 valmistunut Matsu- luokan hävittäjä toisessa maailmansodassa. == Valmistus == Alus tilattiin vuoden 1944 hankinnoissa Yokosukan laivastontelakalta, missä köli laskettiin 4. maaliskuuta 1944. Alus laskettiin vesille 4. heinäkuuta ja otettiin palvelukseen kolme kuukautta myöhemmin 30. syyskuuta.Milanovich 2024 s. 103 == Palvelus == Alus kohtasi 7. tammikuuta 1945 Manilalahden suulta 50 merimailia länsiluoteeseen neljä Yhdysvaltain laivaston hävittäjää. Seuranneessa tykistötaistelussa se upotettiin. Alus poistettiin alusluettelosta 10. huhtikuuta 1945. == Lähteet == * * * * === Viitteet === Luokka:Matsu-luokan hävittäjät Luokka:Japanilaiset toisen maailmansodan hävittäjät
Kashi (1944)

Kashi () oli Keisarillisen Japanin laivaston vuonna 1944 valmistunut Matsu- luokan hävittäjä toisessa maailmansodassa. == Valmistus == Alus tilattiin vuoden 1944 hankinnoissa Fujinagatan telakalta, missä köli laskettiin 5. toukokuuta 1944. Alus laskettiin vesille 13. elokuuta ja otettiin palvelukseen kaksi kuukautta myöhemmin 30. syyskuuta.Milanovich 2024 s. 102 == Palvelus == Palvelukseenoton jälkeen alus suojasi saattueita ja kuljetti materiaalia. Se osallistui Leytenlahden taisteluun. Sotatoimien päättyessä alus oli Kuren laivastotukikohdassa. Alus poistettiin alusluettelosta 5. lokakuuta 1945. Se siirrettiin 1. joulukuuta kuljettamaan sotilaita takaisin Japaniin. Alus luovutettiin sotakorvauksena Yhdysvalloille 7. elokuuta 1947. Romutus saatiin päätökseen 20. maaliskuuta 1948 Kasado Senkyolla. == Lähteet == * * * * === Viitteet === Luokka:Matsu-luokan hävittäjät Luokka:Japanilaiset toisen maailmansodan hävittäjät Luokka:Fujinagatan telakka
Kaya (1944)

Kaya () oli Keisarillisen Japanin laivaston vuonna 1944 valmistunut Matsu- luokan hävittäjä toisessa maailmansodassa. == Valmistus == Alus tilattiin vuoden 1944 hankinnoissa Maizurun laivastontelakalta, missä köli laskettiin 10. huhtikuuta 1944. Se laskettiin vesille 30. heinäkuuta ja otettiin palvelukseen kolme kuukautta myöhemmin 30. syyskuuta.Milanovich 2024 s. 102 == Palvelus == Palvelukseenoton jälkeen alus suojasi saattueita ja kuljetti tarvikkeita. Se oli sodan päättyessä Himissä. Alus poistettiin alusluettelosta 5. lokakuuta 1945. Se siirrettiin 1. joulukuuta kuljettamaan sotilaita takaisin Japaniin. Alus luovutettiin 5. heinäkuuta 1947 Nakhodkassa sotakorvauksena Neuvostoliitolle, joka nimesi sen Volevoiksi. Alus oli kesäkuussa 1949 maalilaivana nimellä TsL-23. Se oli 10. kesäkuuta 1958 lämmitysproomuna nimellä OT-61 ja poistettiin alusluettelosta 1. elokuuta 1959. == Lähteet == * * * * === Viitteet === Luokka:Matsu-luokan hävittäjät Luokka:Japanilaiset toisen maailmansodan hävittäjät
Kaede (1944)

Kaede () oli Keisarillisen Japanin laivaston vuonna 1944 valmistunut Matsu- luokan hävittäjä toisessa maailmansodassa. == Valmistus == Alus tilattiin vuoden 1944 hankinnoissa Yokosukan laivastontelakalta, missä köli laskettiin 4. maaliskuuta 1944. Se laskettiin vesille 25. heinäkuuta ja otettiin palvelukseen kolme kuukautta myöhemmin 30. lokakuuta.Milanovich 2024 s. 103 == Palvelus == Alus poistettiin alusluettelosta 5. lokakuuta 1945. Se siirrettiin 1. joulukuuta kuljettamaan sotilaita takaisin Japaniin. Alus luovutettiin 6. heinäkuuta 1947 sotakorvauksena Taiwanille, joka liitti sen laivastoonsa nimellä Hengyang. Alus romutettiin 1962-1963. == Lähteet == * * * * === Viitteet === Luokka:Matsu-luokan hävittäjät Luokka:Japanilaiset toisen maailmansodan hävittäjät
Sakura (1944)

Sakura () oli Keisarillisen Japanin laivaston vuonna 1944 valmistunut Matsu- luokan hävittäjä toisessa maailmansodassa. == Valmistus == Alus tilattiin vuoden 1944 hankinnoissa Yokosukan laivastontelakalta, missä köli laskettiin 2. kesäkuuta 1944. Se laskettiin vesille 6. syyskuuta ja otettiin palvelukseen kolme kuukautta myöhemmin 25. marraskuuta.Milanovich 2024 s. 103 == Palvelus == Alus upposi 11. heinäkuuta 1945 osuttuaan miinaan Izumi-Nadassa ja poistettiin alusluettelosta 10. elokuuta 1945. == Lähteet == * * * * === Viitteet === Luokka:Matsu-luokan hävittäjät Luokka:Japanilaiset toisen maailmansodan hävittäjät
Soisalon Seutu

Soisalon Seutu on kerran viikossa tiistaisin ilmestyvä, tabloidikoossa julkaistu sanomalehti. Lehden toimitus sijaitsee Leppävirran keskustassa. Vuonna 2015 levikki oli runsas 4 200 kappaletta. Jakelualue kattaa Leppävirran ja Vehmersalmen. Lehti on perustettu vuonna 1962. Lehden päätoimittajana toimii Antti Aho. Soisalon Seutu kuuluu Keskisuomalainen Oyj -konsernin Savon Media -osakeyhtiön julkaisuihin. == Lähteet == ==Aiheesta muualla== * Soisalon Seudun uutisia (soisalonseutu.fi) Luokka:Leppävirta Luokka:Vehmersalmi Luokka:Suomalaiset paikallislehdet Luokka:Kuopion media
Barkhausenin kohina

Barkhausenin kohina on ilmiö, jossa muuttuva ulkoinen magneettikenttä aiheuttaa ferromagneettisen aineen sisäisen magneettisuuden muutoksen hyppäyksittäin. Ilmiö johtuu ferromagneettisen aineen sisältämien alkeismagneettien kokojen tai asentojen diskreeteistä muutoksista. Ilmiön havaitsi ensimmäisenä Heinrich Barkhausen vuonna 1919. Barkhausenin kohina todisti alkeismagneettien esiintymisen ferromagneettisissa aineissa. == Havaitseminen == Ilmiö havaitaan, kun teräskappaletta magnetoidaan muuttuvalla ulkoisella magneettikentällä. Tällöin magneettivuon muutos seuraa kyseisen kappaleen hystereesikäyrää. Vuon muutos on epätasaista. Kun kappaleen lähelle asetetaan käämi, siihen indusoituu jännite. Magneettivuon muutos saadaan esiin suodattamalla jänniteestä signaali, jota kutsutaan Barkhausenin kohinaksi. == Sovellukset == On havaittu, että Barkhausenin kohinaan vaikuttavat kappaleen pinnan jännitystilat ja mikrorakenne. Vetojännitys kasvattaa ja puristusjännitys pienentää kohinaa. Kappaleen kovuuden lisääntyminen pienentää kohinaa. Barkhausenin kohinaa voidaankin hyödyntää laaduntarkkailussa, kun analysoidaan esineessä esiintyviä hionnan ja lämpökäsittelyn jälkeisiä jännitystiloja. == Lähteet == *Barkhausen Effect Britannica.com ===Viitteet=== Luokka:Magnetismi
Norrköpingin raitiotieliikenne

Norrköpingin raitiotie () on raitiotiejärjestelmä, jota käytetään Norrköpingin alueella. == Historia == Norrköpingin raitiotiet avattiin vuonna 1904. Aluksi verkosto koostui lyhyestä keskustassa kulkevasta linjasta, mutta verkostoa laajennettiin säännöllisin väliajoin ja ensimmäinen laajennus valmistui 1920-luvulla. Viimeisin laajennus valmistui 2010-luvulla, jolloin neljä kilometriä käsittävä laajennus reitillä Ljura–Hageby–Navestad valmistui. Lisäksi Norrköpingin kunta on yhdessä Söderköpingin kanssa suunnitellut laajennusta Söderköpingiin. == Linjat == Linja Reitti Matka-aika Pituus Pysäkit Linja 1 Museoraitiotie 4,9 km Linja 2 Fridvalla–Kvarnberget 41 min 11,8 km 32 Linja 3 Vidablick–Klockaretorpet 49 min 9,2 km 26 Yhteensä 18,7 km 50 == Lähteet == == Aiheesta muualla == *Norrköpingin kunta Luokka:Norrköping Luokka:Ruotsin raitiotieliikenne
Petäjäjärvi (Ikaalinen, Juhtimäki)

Petäjäjärvi on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma- alueeseen. Petäjäjärvi on osa Liesijoen aluetta. == Maantietoa == Järven pituus on 700 metriä, leveys 300 metriä ja sen pinta-ala on 13 hehtaaria. Se sijaitsee Juhtimäen ja Hulppojärven puolivälissä yhdystien 2764 läheisyydessä. Liesijoki virtaa järven läpi ja siihen laskee pienet pelto-ojat ja pitempi metsäoja järven koillispäähän. Tämä oja on Vähä Kalajärven laskuoja, mutta siihen yhtyy alajuoksulla myös Kamppilammen laskuoja. Rantaviivan pituus on 1,8 kilometriä. Länsiranta on enimmäkseen peltomaata ja muut rannat kalliosta metsämaata. Kallioiden kohdalla järveen laskee jyrkänteitä. Järven ympäristössä sijaitsee viisi maatilaa ja rannoille on rakennettu kahdeksan vapaa-ajan asuntoa. Niille johtaa tiet läheiseltä yhdystieltä. == Virkistys == Järvi sijaitsee opastetulla Sipsiöjoen melontareitillä Liesijärvi– Petäjäjärvi– Vuorijärvi– Vesajärvi– Kaukajärvi– Vahojärvi– Sipsiöjärvi– Ohistonlampi– Kyrösjärvi. == Lähteet == Luokka:Liesijoen alue (Sipsiöjärven valuma-alue)‎ Luokka:Ikaalisten järvet
Dominica kesäolympialaisissa 2008

Dominica osallistui Pekingin olympialaisiin vuonna 2008 kahden miespuolisen yleisurheilijan joukkueella. Tämä oli ensimmäinen kerta, kun Dominicalla ei ollut naispuolista urheilijaa olympialaisissa. Lipunkantajana avajaisissa toimi yleisurheiluvalmentaja Jérome Romain. == Joukkue == === Yleisurheilu === Kumpikaan heistä ei päässyt jatkoon alkukierroksilta. *Chris Lloyd - Miesten 200 metrin juoksu *Erison Hurtault - Miesten 400 metrin juoksu == Lähteet == Luokka:Dominica olympialaisissa Luokka:Valtiot kesäolympialaisissa 2008
Nara (1944)

Nara () oli Keisarillisen Japanin laivaston vuonna 1944 valmistunut Matsu- luokan hävittäjä toisessa maailmansodassa. == Valmistus == Alus tilattiin vuoden 1944 hankinnoissa Fujinagatan telakalta, missä köli laskettiin 10. kesäkuuta 1944. Se laskettiin vesille 12. lokakuuta ja otettiin palvelukseen kaksi kuukautta myöhemmin 26. marraskuuta.Milanovich 2024 s. 103 == Palvelus == Palvelukseenoton jälkeen alus oli saattueiden suojana ja kuljetti materiaalia. Se osui miinaan 30. kesäkuuta 1945 Kanmoninsalmen länsipäässä, jolloin perä katkesi. Sodan päättyessä alus oli Mojissa kiinnitettynä laituriin. Se poistettiin alusluettelosta 30. marraskuuta 1945 ja romutettiin touko-heinäkuussa 1948. == Lähteet == * * * * === Viitteet === Luokka:Matsu- luokan hävittäjät Luokka:Japanilaiset toisen maailmansodan hävittäjät Luokka:Fujinagatan telakka
Tsubaki (1944)

Tsubaki () oli Keisarillisen Japanin laivaston vuonna 1944 valmistunut Matsu- luokan hävittäjä toisessa maailmansodassa. == Valmistus == Alus tilattiin vuoden 1944 hankinnoissa Maizurun laivastontelakalta, missä köli laskettiin 20. kesäkuuta 1944. Se laskettiin vesille 30. syyskuuta ja otettiin palvelukseen kaksi kuukautta myöhemmin 30. marraskuuta.Milanovich 2024 s. 103 == Palvelus == Palvelukseenoton jälkeen alus oli saattuetehtävissä ja kuljettamassa materiaalia. Alus joutui 14. heinäkuuta 1945 Okayaman edustalla Yhdysvaltain laivaston ilmavoimien hyökkäykseen, jossa se vaurioitui pahoin. Sotatoimien päättyessä alus oli Kuressa. Alus poistettiin alusluettelosta 30. marraskuuta 1945 ja romutettiin 1.-28. heinäkuuta 1948 Hariman Kuren telakalla. == Lähteet == * * * * === Viitteet === Luokka:Matsu-luokan hävittäjät Luokka:Japanilaiset toisen maailmansodan hävittäjät
The Winds of Winter

The Winds of Winter () on George R. R. Martinin fantasiakirjasarjan Tulen ja jään laulu tuleva kuudes osa. Kirjan julkaisuajankohta ei ole vielä tiedossa. Martin on myöntänyt, että alkuperäistä suunnitelmastaan poiketen useat juonikuviot päättyivät lopulta cliffhangeriin edellisessä kirjassa Lohikäärmetanssi. Martinin mukaan nämä juonikuviot jatkuvat suurilla taistelukohtauksilla heti The Winds of Winterin alussa. == Henkilöt == George R. R. Martin on ilmoittanut, että ainakin seuraavilla kirjasarjan henkilöillä on kirjassa näkökulmakappaleita: * Sansa Stark * Arya Stark * Arianne Martell * Aeron Greyjoy * Theon Greyjoy * Victarion Greyjoy * Tyrion Lannister * Barristan Selmy * Areo Hotah * Cersei Lannister == Lähteet == Luokka:Tulen ja jään laulu
Hiljainen todistaja

Hiljainen todistaja () on brittiläinen BBC:n tuottama kuolinsyytutkintaan keskittyvä rikosdraamasarja, jonka on luonut entinen poliisi Nigel McCrery. Se on BBC:n historian pisimpään pyörinyt rikosdraamasarja. Sarjassa patologit työskentelevät kuvitteellisessa Lyell Centren laboratoriossa, jossa he tekevät ruumiinavauksia ja muita tutkimuksia. Sarjan vainajat ja näiden elimet on tehty silikonista, mutta niistä yritetään saada mahdollisimman aidon näköisiä. Aloittaessaan yhtenä sarjan päänäyttelijöistä Emilia Fox kävi aluksi tutustumassa oikeaan ruumiinavaukseen. Sarjan luoja Nigel McCrery on kehittänyt myös rikossarjan Ryhmä Pullman. == Sarjan hahmot ja näyttelijät == Sarjan päähahmo oli sen alussa naispatologi Sam Ryan (Amanda Burton) joka asui ensin Cambridgessa ja muutti sitten Lontooseen. Hänen hahmonsa poistui sarjasta sen kahdeksannella kaudella vuonna 2004, jolloin keskeisiksi hahmoiksi nousivat hänen tiiminsä jäsenet tohtori Harry Cunningham (Tom Ward) ja professori Leo Dalton (William Gaminara) sekä vähän myöhemmin tohtori Nikki Alexander (Emilia Fox). === Nykyiset === * Tri. Nikki Alexander (Emilia Fox) – Kaudesta 8 * Jack Hodgson (David Caves) – Kaudesta 16 * Velvy Schur (Alastair Michael) – Kaudesta 26 * Gabriel Folykoya (Aki Omoshaybi) – Kaudesta 26 * Cara Connelly (Rhiannon May) – Kaudesta 26 === Entiset === * Professori Sam Ryan (Amanda Burton) – Kaudet 1–8 ja 25 * Tri. Trevor Stewart (William Armstrong) – Kaudet 1–3 * Tri. Harry Cunningham (Tom Ward) – Kaudet 6–15 * Professori Leo Dalton (William Gaminara) – Kaudet 6–16 * Professori Janet Mander (Jaye Griffiths) – Kaudet 12–15 * Clarissa Mullery (Liz Carr) – Kaudet 16–23 * Tri. Thomas Chamberlain (Richard Lintern) – Kaudet 17–23 * Tri. Simone Tyler (Genesis Lynea) – Kaudet 24–25 == Lähteet == == Aiheesta muualla == * * * * Luokka:1990-luvun brittiläiset draamasarjat Luokka:1990-luvun rikossarjat Luokka:2000-vuosikymmenen brittiläiset draamasarjat Luokka:2000-vuosikymmenen brittiläiset rikossarjat Luokka:2010-luvun brittiläiset draamasarjat Luokka:2010-luvun brittiläiset rikossarjat Luokka:2020-luvun brittiläiset draamasarjat Luokka:2020-luvun rikossarjat Luokka:BBC:n televisio-ohjelmat
Shawn Hopkins

Shawn Dominique Hopkins (s. 9. toukokuuta 1995 Nokia) on suomalainen koripalloilija. Kaudella 2020–2021 Hopkins saavutti Tampereen Pyrinnössä Suomen cupin hopeaa ja Korisliigan vuoden kehittyneimmän pelaajan palkinnon. Hän on edustanut myös Suomen miesten maajoukkuetta. == Ura == === Seurajoukkueet === Hopkinsin kasvattajaseura on BC Nokia jonka toiseksi korkeimmalla sarjatasolla pelanneeseen edustusjoukkueeseen hän nousi kaudeksi 2011–2012. Tulokaskaudellaan hän teki I-divisioonassa keskimäärin 8,9 pistettä ottelua kohden. Hän edusti seuraa kauteen 2014–2015 asti, joka oli myös pisteiden valossa hänen parhaansa Nokialla. Kauden aikana hän teki keskimäärin 10,8 pistettä ottelua kohden. Kesällä 2015 Hopkins siirtyi pelaamaan yhdysvaltalaiseen Troyn yliopistoon. Viimeisen yliopistokautensa 2018–2019 hän edusti North Georgiaa. Kesällä 2019 Hopkins palasi BC Nokiaan. Kesäkuussa 2020 Hopkins siirtyi Tampereen Pyrintöönhttps://www.basket.fi/basket/uutiset/vuoden-tulokas-shawn-hopkins- tampereen-pyrintoon/ jossa pelasi hyvän kauden. Pyrintö sijoittui Korisliigan runkosarjassa toiseksi ja hävisi pronssiottelun sijoittuen neljänneksi. Suomen cupissa Pyrintö eteni loppuotteluun jossa taipui jatkoajan jälkeen Seagullsille. Hopkins teki Pyrinnölle loppuottelussa 32 pistettä seitsemän kolmen pisteen korin ryydittämänä ja otti seitsemän levypalloa joista viisi hyökkäyspäässä. Kauden päätteeksi Hopkins palkittiin Korisliigan vuoden kehittyneimmän pelaajan palkinnolla.https://www.basket.fi/basket/uutiset/okko- jarvi-on-korisliigan-vuoden-pelaaja-pyrinnolle-rutkasti-tunnustusta/ Kesällä 2021 Hopkins siirtyi Islannin pääsarjajoukkue Stjarnaniin.https://www.basket.fi/basket/uutiset/shawn-hopkinsille-sopimus- islannin-liigaan/https://www.aamulehti.fi/urheilu/art-2000008133800.html === Maajoukkue === Hopkins pelasi Suomen nuorisomaajoukkueissa 82 ottelua ja teki 522 pistettä. Haastajamaajoukkueessa hän pelasi vuosien 2017 ja 2019 universiadeissa. Miesten maajoukkueessa Hopkins debytoi kesällä 2016 ottelussa Belgiaa vastaan. == Yksityiselämä == Hopkinsin isä, yhdysvaltalaissyntyinen Garcia Hopkins pelasi koripalloa NBA:ssa ja pääsarjatasolla. Hopkinsin yhdysvaltalaissyntyinen puoliso Lynsey Kelly on pelannut jalkapalloa Suomen pääsarjassahttps://www.aamulehti.fi/urheilu/art-2000007437506.html. == Lähteet == Luokka:Suomalaiset koripalloilijat Luokka:Vuonna 1995 syntyneet Luokka:Elävät henkilöt
Erison Hurtault

Erison Hurtault (s. 29. joulukuuta 1984) on Dominicaa edustava, mutta Yhdysvalloissa syntynyt ja asuva pikajuoksija, joka on erikoistunut 400 metrin juoksuun. Hän on osallistunut kaksiin olympialaisiin: Pekingin olympialaisiin vuonna 2008 ja myöhemmin Lontoon olympialaisiin vuonna 2012 jääden molemmilla kerroilla alkueriin. Hän on osallistunut myös Berliinin MM-kisoihin 2009 ja Daegun MM-kisoihin 2011. == Ennätykset == Erison Hurtaultin ennätykset === Ulkoradat === *100 metriä - 10.85 (tuuli -2,4 m/s) 6. syyskuuta 2009, Rieti *400 metriä - 45.40 9. kesäkuuta 2007 Sacramento === Sisäradat === *400 metriä - 46.43 25. helmikuuta 2007, New York (Armory) == Lähteet == Luokka:Dominicalaiset pikajuoksijat Luokka:Vuonna 1984 syntyneet Luokka:Elävät henkilöt
Braulio Luna

Braulio Luna Guzmán (s. 8. syyskuuta 1974 México, Meksiko) on meksikolainen uransa lopettanut jalkapalloilija. Pelipaikaltaan hän oli keskikenttäpelaaja. Luna edusti koko uransa meksikolaisia seuroja pelaten yli 500 ottelua maan pääsarjassa. Hän pelasi Meksikon maajoukkueessa kolmella vuosikymmenellä.Braulio Luna National Football Teams -sivustolla == Seurajoukkueura == Luna pelasi Meksikon pääsarjassa 18 peräkkäistä kautta vuosina 1994–2012. Hän edusti pääsarjatasolla UNAM:ia (1994–1998), Américaa (1998–2002), Necaxaa (2002–2004), Veracruzia (2004–2006), San Luisia (2007–2010), Pachucaa (2010–2011) ja Estudiantes Tecosia (2011–2012). Yhteensä Luna pelasi 514 pääsarjaottelua, joissa hän teki 68 maalia. Vuosina 2012–2014 Luna pelasi Meksikon toiseksi korkeimmalla sarjatasolla 41 ottelua ja teki neljä maalia edustaen Veracruzia (2012–2013), Cruz Azul Hidalgoa (2013–2014) ja Atlético San Luisia (2014). == Maajoukkueura == Meksikon maajoukkueessa Luna pelasi 32 ottelua ja teki kaksi maalia vuosina 1997–2010. Hän oli mukana MM-kilpailuissa 1998 ja 2002, Meksikon voittamassa CONCACAF Gold Cupissa 1998 sekä Maanosaliittojen cupissa 1997. == Lähteet == Luokka:Meksikolaiset jalkapalloilijat Luokka:Vuonna 1974 syntyneet Luokka:Elävät henkilöt
Dominica kesäolympialaisissa 2004

Dominica osallistui Ateenan olympialaisiin vuonna 2004 joukkueella, johon kuului kaksi yleisurheilijaa. Heistä Chris Lloyd toimi maan lipunkantajana avajaisissa. Maa ei ole vieläkään saavuttanut yhtään mitalia olympialaisissa. == Joukkue == === Yleisurheilu === Dominicaa kisoissa edustivat alla olevan listan urheilijat. Kumpikaan heistä ei kuitenkaan päässyt jatkoon alkuerästään. *Chris Lloyd - Miesten 400 metrin juoksu *Marie-Lyne Joseph - Naisten 800 metrin juoksu == Lähteet == Luokka:Dominica olympialaisissa Luokka:Valtiot kesäolympialaisissa 2004
Leslie Benzies

Leslie Benzies (s. 17. tammikuuta 1971) on skotlantilainen videopelituottaja ja Rockstar Northin entinen pääjohtaja. Leslie oli aikanaan yksi Grand Theft Auto -pelisarjan kehittämisen avainhenkilöitä. Rockstar Northin tiedotteen mukaan hän irtisanoutui tammikuussa 2016 oltuaan syyskuusta 2014 asti vapaalla. V2.fi − GTA-sarjasta tunnettu Leslie Benzies lähtee Rockstar Northista == Lähteet == == Aiheesta muualla == * Livegamers.fi − Entinen Rockstar-pomo hakee 150 miljoonan korvauksia * Tilt.fi − GTA-firma Rockstarilla tapahtuu hämäryyksiä – Entinen johtohenkilö haastoi firman oikeuteen valtavasta summasta Luokka:Brittiläiset videopelisuunnittelijat Luokka:Vuonna 1971 syntyneet Luokka:Elävät henkilöt
Yoanka González

Yoanka González Pérez (s. 9. tammikuuta 1976 Villa Clara, Kuuba) on uransa päättänyt kuubalainen ratapyöräilijä ja olympiamitalisti. Hän on pituudeltaan 168 cm ja painoi aktiiviurallaan 59 kg. Guerrero voitti pisteajon olympiahopeaa Pekingissä 2008. Hän osallistui olympialaisten maantiepyöräilyyn 2000 keskeyttäen kisan ja pisteajoon 2004 sijoittuen kymmenenneksi. Ratapyöräilyn maailmanmestaruuskilpailuissa hän voitti kultaa linja-ajossa Melbournessa 2004 ja hopeaa pisteajossa Stuttgartissa 2003. Pan-Amerikan kisoissa hän on saanut mitaleita henkilökohtaisesta takaa-ajosta ja maantieajosta. == Lähteet == Luokka:Kuubalaiset ratapyöräilijät Luokka:Kuubalaiset maantiepyöräilijät Luokka:Kuubalaiset olympiamitalistit Luokka:Vuonna 1976 syntyneet Luokka:Elävät henkilöt
Max harjoittaa kaikkia urheilulajeja

Max harjoittaa kaikkia urheilulajeja (Max Linder pratique tous les sports) on Max Linderin ohjaama ja käsikirjoittama lyhyt komediaelokuva, joka tuli ensi- iltaan 1913. Elokuvan tuotantoyhtiö oli Pathé FrèresMax Linder -sivusto , , ==Juoni== Max näkee lehdessä ilmoituksen, jossa varakas nainen hakee urheilullista miestä puolisokseen. Ehdokkaita on useita, ja Max on vähällä voittaa kilpailun, mutta menettää kuitenkin viimeisessä kokeessa mahdollisuutensa. Hän teeskentelee vakavaa loukkaantumista, ja esiintymisensä ansiosta hän tulee kuitenkin valituksi. ==Näyttelijät== ==Lähteet== Luokka:Max Linderin ohjaamat elokuvat Luokka:Ranskalaiset mykkäelokuvat Luokka:Ranskalaiset mustavalkoelokuvat Luokka:Ranskalaiset lyhytelokuvat Luokka:Ranskalaiset komediaelokuvat Luokka:Vuoden 1913 ranskalaiset elokuvat
Air BVI

Air BVI (IATA: BL) oli Brittiläisillä Neitsytsaarilla toiminut lentoyhtiö. Se aloitti lennot elokuussa 1971 BN-2 Islander -koneilla. Vuonna 1975 laivastoon lisättiin Douglas DC-3 -koneita, jotka korvattiin vuonna 1985 Dan-Airilta vuokratuilla HS 748 -koneilla. Air BVI lensi Tortolan saarelta muualle Brittiläisille Neitsytsaarille sekä Yhdysvaltain Neitsytsaarille, Puerto Ricoon ja Antiguaan. Yhtiö meni konkurssiin vuonna 1991. == Laivastohistoria == Toimintansa aikana Air BVI käytti seuraavia konetyyppejä (käyttöönottovuosi sulkeissa): * Britten-Norman BN-2 Islander (1971) * Douglas DC-3 (1975) * Hawker-Siddeley HS 748 (1985) == Kohteet == Talvella 1980–1981 Air BVI lensi kuuteen kohteeseen. * ** Anegada ** Tortola (solmukohta) ** Virgin Gorda * Länsi-Intia ** Antigua * ** San Juan * ** Saint Thomas == Lähteet == Luokka:Brittiläiset Neitsytsaaret Luokka:Entiset brittiläiset lentoyhtiöt
Donald Trump Jr.

Donald (Don) John Trump Jr. (s. 31. joulukuuta 1977 Manhattan, New York) on yhdysvaltalainen liikemies. Hän on Donald ja Ivana Trumpin ensimmäinen lapsi. Tammikuusta 2017 lähtien hän on johtanut Trump Organizationia yhdessä veljensä Ericin kanssa. Trump jr. julkaisi vuoden 2019 marraskuussa kirjan Triggered: How the Left Thrives on Hate and Wants to Silence US. == Politiikka == === Venäläisen asianajajan tapaaminen === Donald Trump Jr. on hoitanut Venäjällä isänsä kiinteistöliiketoimintaa ja sitä kautta tutustunut moniin venäläisiin, kuten Emin Agalarvoiin ja tämän isän, kiinteistöalalla toimivaan Aras Agalarvoiin, joka on Vladimir Putinin liittolaisia.Mikkonen, Minttu: Epäkorrekti möläyttely yhdistää isä ja poika Trumpia. Helsingin Sanomat 13.7.2017, s. A 22. Trump Jr. julkaisi heinäkuussa 2017 sähköpostiviestit, joissa hän oli vuotta aiemmin keskustellut Trumpin perheen läheisen tuttavan Rob Goldstonen kanssa Hillary Clintonia koskevista arkaluontoisista tiedoista. Viestittelyn jälkeen hän tapasi venäläisen asianajajan Natalia Veselnitskajan, jolla ei kuitenkaan ollut väitettyjä tietoja, vaan tapaamisessa käsiteltiin venäläisten lasten adoptioita ja Magnitski-lakiaBecker, Jo & Apuzzo, Matt & Goldman, Adam: Trump Team Met With Lawyer Linked to Kremlin During Campaign. The New York Times 8.7.2017. . Tapaamisessa olivat läsnä Trump Juniorin ja Veselnitskajan lisäksi myös Trumpin entinen kampanjapäällikkö Paul Manafort, Donald Trumpin vävy Jared Kushner sekä entinen venäläinen vakooja Rinat Akhmetshin. Veselnitskajalla väitetään olevan yhteyksiä Putiniin, mutta hän on itse kieltänyt sen. Näiden tietojen on Yhdysvalloissa tulkittu vahvistavan väitteitä Trumpin lähipiirin läheisistä yhteyksistä Venäjään vuoden 2016 presidentivaalien alla.Heiskanen, Heikki & Tikka, Iida: Analyysi: Mistä on kyse Donald Trump Juniorin tapauksessa ja keitä ovat tapaamiseen osallistuneet venäläiset? Yle uutiset 14.7.2017. == Perhe ja yksityiselämä == Donald Trump Jr. solmi 2005 avioliiton malli Vanessa Haydonin kanssa. Haydon on tanskalais- juutalaistaustainen. Parilla on viisi lasta. Yhdysvaltalainen media uutisoi maaliskuussa 2018 pariskunnan hakeneen avioeroa. == Lähteet == == Aiheesta muualla == * Donald Trump Internet Movie Databasessa. Luokka:Vuonna 1977 syntyneet Luokka:Elävät henkilöt Luokka:Yhdysvaltalaiset liikemiehet Luokka:Yhdysvaltain presidenttien lapset Luokka:Trumpin suku
Ainoastaan naisille

Ainoastaan naisille (Be My Wife) on Max Linderin ohjaama ja käsikirjoittama fiktioelokuva, joka tuli ensi-iltaan 1921. == Juoni == Max yrittää juonittelun avulla päästä riiamaan rakastettuaan, jota haukankatseinen täti vahtii. Esteenä on myös kilpakosija Archie. == Näyttelijät == == Arviot == Los Angeles Timesin kriitikko kehui vuonna 1922 elokuvaa ja huomautti, että Linderin huumorissa on ranskalaista nokkeluutta. Linderin lisäksi muutkin näyttelijät onnistuvat hyvin, hauskimpana heistä Caroline Rankin tädin roolissa. Kriitikko antoi arvoa myös Pal-koiran esiintymiselle. == Lähteet == == Aiheesta muualla == * Luokka:Max Linderin ohjaamat elokuvat Luokka:Yhdysvaltalaiset mykkäelokuvat Luokka:Yhdysvaltalaiset mustavalkoelokuvat Luokka:Vuoden 1921 yhdysvaltalaiset elokuvat
Fred Trump

Frederick Christ ”Fred” Trump (11. lokakuuta 1905 Bronx, New York, Yhdysvallat – 25. kesäkuuta 1999 New Hyde Park, New York, Yhdysvallat) oli yhdysvaltalainen liikemies joka perusti Elizabeth Trump & Son Co -yhtiön (nyk. Trump Organization). Hän oli asianajaja Maryanne Trump Barryn ja Yhdysvaltain 45. ja 47. presidentin Donald Trumpin isä. Fred Trumpin yhtiö rakensi ja hallinnoi omakotitaloja Queensissa, kasarmeja ja huoneistoja Yhdysvaltain laivastolle itärannikolla ja yli 27 000 asuntoa New York Cityssä. == Elämä == Fred Trump syntyi saksalaissyntyiselle pariskunnalle 11. lokakuuta 1905 Tremont Avenuella New Yorkin Bronxissa.http://www.nytimes.com/1999/06/26/nyregion/fred-c-trump-postwar- master-builder-of-housing-for-middle-class-dies-at-93.html?pagewanted=all Hänen isänsä Frederick Trump kuoli, kun hän oli 13-vuotias. 15-vuotiaana vuonna 1920 hän perusti yhdessä äitinsä kanssa Elizabeth Trump & Son -yhtiön. Myöhemmin Fred nousi yhtiön johtoon. Hän rakennutti lukuisia pientaloja Queensissa. Toisen maailmansodan aikana yhtiö rakensi kasarmeja ja huoneistoja Yhdysvaltain laivastolle itärannikolla lähellä telakoita. Vuonna 1936 Trump nai skotlantilaisen siirtolaisen, Mary Anne MacLeodin (1912–2000). He saivat viisi lasta, jotka olivat Maryanne (1937–2023), Fred Jr. (1938–1981), Elizabeth (s. 1942), Donald (s. 1946) ja Robert (1948–2020). Trump oli 1920-luvun lopulla mukana Ku Klux Klanin toiminnassa. Fred Trump kärsi Alzheimerin taudista kuusi vuotta. Kesäkuussa 1999 hän sairastui keuhkokuumeeseen ja joutui sairaalaan, jossa hän kuoli 25. kesäkuuta 93-vuotiaana.http://www.nypost.com/p/news/item_2h8RN9H4r2EnuTa5v0ARhK == Lähteet == Luokka:Yhdysvaltalaiset liikemiehet Luokka:Trumpin suku Luokka:Amerikansaksalaiset Luokka:Vuonna 1905 syntyneet Luokka:Vuonna 1999 kuolleet
In the Mood for Love

In the Mood for Love (, Fa yeung nin wa) on Wong Kar-wain käsikirjoittama, tuottama ja ohjaama hongkongilainen draamaelokuva vuodelta 2000. Sen pääosia näyttelevät Maggie Cheung ja Tony Leung Chiu-Wai. Elokuva sai ensi-iltansa Cannesin elokuvajuhlilla vuonna 2000. Tony Leung voitti Cannesissa parhaan miesnäyttelijän palkinnon. Elokuva muodostaa väljän trilogian Wong Kar-Wain vuoden 1991 elokuvan Days of Being Wild ja vuoden 2004 elokuvan 2046 kanssa, koska kaikkien pää- tai sivuhenkilönä on sama Tony Leung Chiu-Wain esittämä herra Chow. ==Juoni== 1960-luvun alun Hongkongissa Chow Mo-wan (Tony Leung) ja Su Li-zhen (Maggie Cheung) muuttavat puolisoineen samaan vuokrataloon toistensa naapureiksi ja tutustuvat vähitellen. Pian käy ilmi, että heidän puolisoillaan on suhde keskenään. Elokuva seuraa kahden petetyn ihmisen varovaista lähestymistä. Kerronta on elliptistä, tarina kerrotaan pienin vihjein ja vivahtein. Hahmojen yksinäisyyttä korostetaan muun muassa tiukoilla lähikuvilla ja rajaamalla keskustelukumppaneista toinen näkymättömiin. Tukahdutettua rakkautta kuvataan hidastetuin kuvin, ja musiikki (Shigeru Umebayashi ja Michael Galasso) on tärkeässä roolissa.Hongisto, Ilona: Ajan vangit, elokuvan arvostelu Film-O-Holic.com-sivustolla 6.7.2001. Viitattu 25.8.2016. ==Vastaanotto== Vuonna 2016 elokuva äänestettiin BBC:n kyselyssä tämän vuosisadan toiseksi parhaaksi elokuvaksi Mulholland Driven jälkeen. Vastaajina oli 177 elokuva-asiantuntijaa eri puolilta maailmaa.The 21st Century’s 100 Greatest Films, BBC Culture 24.8.2016. Vuonna 2010 suomalaiskriitikot äänestivät sen 2000-vuosikymmenen parhaaksi. Vuonna 2018 BBC:n kansainvälinen asiantuntijaraati äänesti sen kaikkien aikojen yhdeksänneksi parhaaksi ei-englanninkieliseksi elokuvaksi. Vuonna 2022 se valittiin kaikkien aikojen viidenneksi parhaaksi elokuvaksi Sight & Sound -lehden kansainvälisessä kriitikkoäänestyksessä, joka järjestetään kymmenen vuoden välein. ==Lähteet== ==Aiheesta muualla== * * Luokka:Hongkongilaiset elokuvat Luokka:Vuoden 2000 elokuvat Luokka:Romanttiset draamaelokuvat